da en da nl ca da da da es da da da da da da da da da da da da sv da da da da da da en da da en en en fr en da da da da fr da da da nb da da da da da da nl da nb da da nl da da fr da fr da da da en da da da nb da da de da da da da de da da de da de da da en en en da da da da fr da da da de da da da da da da da da da da da da da nl da en da da es nl da
Flagdagen kickstarter en måned, hvor sporten hylder Danmarks veteraner og hjælper de ledige i job | Danmarks Idrætsforbund
5.9.2022 06:30:00 CEST | Danmarks Idrætsforbund
34 anerkendelseskampe i dansk topsport og otte jobmatch-dage udgør storladen hyldest til Danmarks veteraner og en unik indsats for at få de skadede og ledige i job.
Når Danmarks veteraner mandag d. 5. september fejres på den officielle Flagdag, markerer det starten på en hel måned, hvor dansk topsport går sammen om at hylde og hjælpe de danske veteraner.
Henover september måned og et stykke ind i oktober afvikler DIF Soldaterprojekt initiativet Veteran Match i samarbejde med både kommuner og elitesportsklubber på tværs af hele landet.
Samtlige klubber fra 3F Superligaen (fodbold), ni klubber fra HTH Herreligaen (håndbold) og hele Metal Ligaen (ishockey) er en del af Veteran Match, og sammen med yderligere et par klubber fra de sekundære ligaer i dansk fodbold og håndbold afvikler de i alt 34 anerkendelseskampe med Flagdagens 3F Superliga-kamp mellem AGF og FC Nordsjælland på Ceres Park som den første.
”Vores veteraner fortjener en helt særlig anerkendelse for deres indsats som udsendte i krig for Danmark. Særligt i en tid, hvor krigen i Europa påvirker os alle, er det vigtigt, at vi husker at anerkende de mennesker, der har risikeret deres liv for at passe på os alle sammen. Derfor er det også fantastisk og en smule overvældende, at vi nu har samlet 34 professionelle sportsklubber, der over en måned leverer hver deres unikke hyldest til ære for Danmarks veteraner,” siger Frans Hammer, næstformand i Danmarks Idrætsforbund og medlem af styregruppen bag Veteran Match.
Udover de mange anerkendelseskampe, hvor klubberne iklæder deres stadioner og arenaer med Veteran Match-flag og en række andre synlige tiltag - herunder camouflage-spillerdragter i ishockey - byder september og dele af oktober på i alt otte jobmatch-dage på tværs af landet.
Traumatiske oplevelser i Søværnet – herunder den somaliske piratkidnapning af Søren Lyngbjørn og Eddy Lopez – gjorde, at veteran Erik Haraldsson måtte stoppe i Forsvaret efter 40 års tjeneste, men sidste års deltagelse i en københavnsk Veteran Match gav veteranen et deltidsjob som vicevært.
Det kickstartede en helt ny tilværelse med lys i mørket.
”Veteran Match hjalp mig til at få et job. Det har givet mig noget at stå op til. Det har simpelthen betydet alt,” siger Erik Haraldsson, der glæder sig over, at endnu flere veteraner får samme mulighed i år, når de afvikles jobmatch-dage i otte kommuner landet over.
Som en del af Veteran Match bliver der solgt pins, ligesom klubberne donerer spillertrøjer til salg på auktion. Pengene går til at støtte og udvikle DIF Soldaterprojekts godt 40 Safe Zones, hvor der tilbydes idrætsaktiviterer målrettet skadede veteraner.
FAKTA OM VETERAN MATCH 2022
Et samarbejde mellem DIF Soldaterprojekt, kommuner, lokale veteranaktører, virksomheder og professionelle sportsklubber. Herunder alle klubber fra 3F Superliga, Metal Ligaen og en række klubber fra HTH Herreligaen.
Sigter mod at hjælpe ledige veteraner – herunder de skadede - tilbage på arbejdsmarkedet og hylde og anerkende dem på stadioner og i haller for deres indsats for Danmark.
Match day-events afvikles fra uge 36-39 over hele landet – med jobmatch-dage sideløbende og efter.
Veteran Match støttes økonomisk af Grundfos Fonden
Læs mere på www.veteranmatch.dk, hvor veteraner også kan tilmelde sig både hyldestkampe og jobmatch
• 5. september: AGF – FCN (3F Superliga
• 7. sep: Lemvig-Thyborøn – Fredericia HK (HTH Herreligaen)
• 7. sep: Skjern – SønderjyskE (HTH Herreligaen)
• 9. sep: Rungsted Seier vs. Herning Blue Fox (Metal Ligaen)
• 10.sep: OB - FCK (3F Superliga)
• 11.sep: AaB - Lyngby (3F Superliga)
• 11. sep: Brøndby IF - Randers FC (3F Superliga)
• 11. sep: Esbjerg fB - HIK (2. Division)
• 11. sep: SønderjyskE – Odense Bulldogs (Metal Ligaen)
• 11. sep: TTH Holstebro - Skanderborg Århus (HTH Herreligaen)
• 11. sep: SønderjyskE - Bjerringbro Silkeborg (HTH Herreligaen)
• 16. sep: Bjerringbro-Silkeborg – Fredericia HK
• 16. sep: AC Horsens – FCN (3F Superliga)
• 16. sep: TMS Ringsted - Roskilde Håndbold (1. div. håndbold)
• 17. sep: Nordsjælland Håndbold - KIF Kolding
• 17. sep: Skive fH - Team sydhavsøerne (1. div. håndbold)
• 18. sep: FC Fredericia - Hvidovre (NordicBet-Ligaen)
• 18. sep: Viborg FF - Brøndby IF (3F Superliga)
• 18. sep: Herlev Eagles - Aalborg Pirates (Metal Ligaen)
• 18. sep: Lyngby Boldklub - OB (3F Superliga)
• 19. sep: SønderjyskE - Vendsyssel (NordicBet-Ligaen)
• 20. sep: Rødovre Mighty Bulls - Aalborg Pirates (Metal Ligaen)
• 22. sep: KIF Kolding - Skanderborg Århus (HTH Herreligaen)
• 23. sep: Esbjerg Energy - Odense Bulldogs (Metal Ligaen)
• 27. sep: Aalborg Pirates - Herning Blue Fox (Metal Ligaen)
• 28. sep: Frederikshavn White Hawks - Rungsted Seier Capital (Metal Ligaen)
• 28. sep: Mors-Thy - SønderjyskE (HTH Herreligaen)
• 30. sep: Odense Bulldogs - Frederikshavn White Hawks
• 30. sep: Herning Blue Fox - Esbjerg Energy (Metal Ligaen)
• 2. okt   : F.C. København - AGF (3F Superliga)
• 2. okt   : FC Midtjylland – Viborg FF (3F Superliga)
• 2. okt   : Silkeborg IF - AC Horsens (3F Superliga)
• 3. okt   : FC Nordsjælland – Randers FC (3F Superliga)
• 9. okt   : Randers FC - Brøndby IF
HER AFVIKLES KOMMUNALE JOBMATCH
13. september: Ringsted Sportscenter: (Samarbejde mellem Slagelse, Næstved og Ringsted Kommune)
21. september: Nature Energy Park, Odense: (Samarbejde mellem Odense-, Svendborg- og Faaborg-Midtfyn Kommune)
27. september: Herning, MCH Arena
30. september: København, Parken
5. oktober: Aalborg, Gigantium
5. oktober: Viborg Stadion
6. oktober: Right to Dream Park, Farum
12. oktober: Ceres Park, Aarhus
For yderligere kommentarer eller interview
Frans Hammer, næstformand i DIF
20 84 85 52, fhh@dif.dk
Rune Oland Tanggaard, projektchef i DIF Soldaterprojekt
27 49 49 50, rot@dif.dk
40 55 55 59, jlb@dif.dk
Information om Danmarks Idrætsforbund
Idrættens Hus, Brøndby Stadion 20
43 26 26 26http://www.dif.dk
DIF blev stiftet tilbage i 1896 og er interesseorganisation for foreningsidrætten i Danmark. Gennem årene er der kommet flere og flere specialforbund til, så DIF-familien i dag består af 62 forbund, ca. 9.000 idrætsforeninger og knap 2 millioner medlemmer. DIF er samtidig national olympisk komité i Danmark.
Følg pressemeddelelser fra Danmarks Idrætsforbund
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Idrætsforbund
34 hyldestkampe har samlet topsporten om de danske veteraner4.10.2022 06:34:27 CEST | Pressemeddelelse
Over en måned har Veteran Match-kampagnen i DIF Soldaterprojekt budt på rørende hyldest og anerkendelse af Danmarks krigsveteraner. Nu skal de hjælpes i job.
Fælles nordisk udtalelse om Rusland/Ukraine23.9.2022 16:00:00 CEST | Pressemeddelelse
Fælles udtalelse fra de nordiske olympiske og paralympiske komitéer samt de nordiske nationale idrætsforbund om situationen i Ukraine.
Ny undersøgelse: Flere voksne er aktive21.9.2022 09:00:00 CEST | Pressemeddelelse
Flere danskere dyrker idræt eller motion, både i forhold til sidste år og tiden før corona. Det viser en ny undersøgelse med knap 29.000 voksne borgere i DIF og DGI’s samarbejdskommuner i Bevæg dig for livet.
Ny læreruddannelse er en sejr for bevægelsen16.9.2022 12:41:01 CEST | Pressemeddelelse
Den nye reform af læreruddannelsen indeholder et krav om, at bevægelse skal prioriteres i alle undervisningsfag. Dette møder stor opbakning fra Danmarks Idrætsforbund, og den store vinder vil blive skolebørnene.
Ny kampagne: Hvilken trænertype er du?15.9.2022 08:00:00 CEST | Pressemeddelelse
DIF er klar med en række værktøjer og anbefalinger til de mange tusinde frivillige børne- og ungdomstrænere i dansk idræt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022